Norges ambassade i Bonn

Norges ambassade i Bonn var en norsk utenriksstasjon i Vest-Tysklands hovedstad. Den ble etablert som misjon ved Den allierte høykommisjon i 1949, omgjort til legasjon i 1951 og oppgradert til ambassade i 1955. I 1999 flyttet ambassaden til Berlin.

Bakgrunn

I desember 1949 ble Den norske misjon ved Den allierte høykommisjon i Bonn akkreditert.«Norge får diplomatisk misjon i Vest-Tyskland», Aftenposten, morgennummeret 16. desember 1949, s. 6. Det ble etablerte kanselli i Drachenfelsstrasse 9 i Bonn. Fra 1950 ble misjonen ledet av minister Alfred Danielsen. Konsulatet i Frankfurt am Main flyttet i 1951 til Bonn.«Norge i Bonn», Aftenposten, morgenutgaven 26. februar 1951, s. 3.

I 1951 ble misjonen i Bonn oppgradert til legasjon ledet av en minister akkreditert til Vest-Tyskland.«Vest-Tyskland får minister i Oslo», Aftenposten, morgennummeret 10. mai 1951, s. 6. Norge og Vest-Tyskland ble i 1955 enig om å oppgradere sine representasjoner til ambassader.«Vi får ambassade i Vest-Tyskland», VG, 11. juli 1955, s. 10. Ambassadøren i Bonn var fra 1960 også sjef for den norske militærmisjonen i Berlin.«Militærmisjonen i Berlin, Tyskland» , Arkivportalen.

I 1999 flyttet ambassaden fra Bonn til Berlin, der et nytt, fellesnordisk ambassadekompleks sto ferdig.«Ambassaden i Berlin åpnet», Aftenposten, morgennummeret 11. september 1997, s . 3. Bonn-ambassadens stempler ble da dumpet i Rhinen.«Stemplet ut», Dagbladet, 13. august 1999, del 1, s. 11.

Referanser

Bonn
Kategori:Bonn
Kategori:Ambassader i Tyskland